'n Donker trou tema vir die alternatief bruidspaar - Mooi Troues
'n Donker trou tema vir die alternatief bruidspaar
Ons deel nou met ons lesers 'n Donker trou tema vir die alternatief bruidspaar wat opsoek is na iets anders as die normaal vir hul troudag. Baie paartjies wil iets buiten die normale trou kleurskema doen vir hul troue. Hierdie fotosessie sal definitief jou buite die boks laat dink. Maak jou eie reëls wanneer dit kom by jou trou dekor en tema. Gaan groot. Dit is jou troue!
Die idee agter die gestileerde trou fotosessie was om te wys hoe 'n donker kleurskema perfek kan werk vir 'n troue. Die swart trourok van die model is prentjie mooi en het soveel fyn detail. Swart is 'n baie stylvolle en klassieke kleur. Hoekom kan jy dit dan nou nie inkorporeer by jou troudag nie? Kyk het hoe mooi is die swart troukoek met tikseltjies goue dekor elemente.
As dekor het hulle die mooiste hout tafel en hout stoele gebruik. 'n Neutrale kleurpalet met skakerings van gryse, bruine en 'n tikseltjie Mosterd was gebruik. Die uitgedroogde blom ontwerpe trek onmiddellik jou aandag. Dit is definitief 'n tendens wat jy nog baie van die jaar gaan sien. Deurskynende eetgerei en wit borde is in kontras met die ander donkerder tema. Rol af om meer te lees oor die inspirasie van die fotosessie.
Ek (Tami James) het die idee gehad om 'n alternatiewe trou-styl-fotosessie te skep. Tami het die onderskeie verskaffers gekontak om die idee tot lewe te bring.
My inspirasie was donker/"rock" musiek uit die 90's. Ek wou 'n gestileerde fotosessie skep wat die grense van die normale troue en die idee van paartjies verskuif na die moderne voornemende paartjies wat dalk effens anders is.
Al die diensverskaffers is gekies vir hul professionaliteit, talent en kreatiwiteit. Die venue het ons gekies omdat dit bygevoeg het tot die 'anders as normale' eienskappe wat ons wou skep vir die fotosessie.
Ek het die fotosessie 'n maand en twee weke vooraf begin reël voor die datum vir wat die venue bespreek was. Daarom het al die verskaffers genoeg tyd gehad om voor te berei vir die fotosessie. Daar was geen onvoorsiene probleme wat gelei het tot op die datum van die fotosessie nie.
Die hele proses tot en met die dag van die fotosessie was merkwaardig!
Ek kan nie uitdruk hoe ek heeltemal deur elke verskaffer weggeslaan was nie. Hul het uit hul pad gegaan om hierdie idee en visie te 'n realiteit te maak. Elke diensverskaffer het hul eie vrye teëls gehad oor hoe hulle my idee/tema wou interpreteer.
Ek glo vas dat dit belangrik is om toegelaat te word dat elkeen sy eie kreatiwiteit moet saambring en nie deur enige beperkings gebonde moet wees nie.
Elemente wat belangrik was vir dekor:
eenvoudig, maar nogsteeds elegant en modern.
Die aardse neutrale kleurskema was belangrik.
Beligting is gebruik om die dekor 'n bietjie dimensie te gee.
Harte Lief en Sam (die koördineerder van 'n The Stone Cellar) het 'n uitstekende werk gedoen.
Ons wou 'n aardse neutrale kleurskema hê wat swart as die donkerste kleur insluit.
Die Stone Cellar was die perfekte plek. Dit het karakter bygevoeg by die fotosessie en die idee wat ons gehad het. Ons het die dekor en blomme in die Kapel opgesit, dit het pragtig gewerk. Dit is 'n pragtige trou venue in die platteland.
Ek wou hê dat die bruid 'n swart trourok moes dra, en dat die bruidegom ontspanne moes wees in 'n gepaste, gemaklike troupak.